62019TO0822_INF
Sklep Splošnega sodišča (četrti senat) z dne 4. maja 2021 – Asoliva in Anierac/Komisija
(Zadeva T-822/19)
„Ničnostna tožba – Kmetijstvo – Uvrstitev v eno od treh kategorij ekstra deviškega oljčnega olja – Izvedbeni ukrepi – Neobstoj posamičnega nanašanja – Nedopustnost“
1.
Ničnostna tožba – Fizične ali pravne osebe – Predpisi, ki potrebujejo izvedbene ukrepe – Pojem – Merila presoje
(Člen 263, četrti odstavek, PDEU)
(Glej točke od 26 do 35.)
2.
Ničnostna tožba – Fizične ali pravne osebe – Predpisi, ki potrebujejo izvedbene ukrepe – Pojem – Uredba Komisije o preverjanju razvrstitve oljčnega olja, ki jo je sprejelo zadevno podjetje, s strani pooblaščenih komisij – Vključitev
(Člen 263, četrti odstavek, PDEU; Uredba Komisije št. 2568/91, kakor je bila spremenjena z Uredbo 2019/1604, člen 2(2), tretji pododstavek)
(Glej točke 39, 43, 44 in 49.)
3.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Posamično nanašanje – Merila – Uredba Komisije o preverjanju razvrstitve oljčnega olja, ki jo je sprejelo zadevno podjetje, s strani pooblaščenih komisij – Tožba združenj, ki zastopajo podjetja za pakiranje in izvoz oljčnega olja – Neobstoj posamičnega nanašanja – Nedopustnost
(Člen 263, četrti odstavek, PDEU; Uredba Komisije št. 2568/91, kakor je bila spremenjena z Uredbo 2019/1604, člen 2(2), tretji pododstavek)
(Glej točke od 54 do 56, 58, 59, 61 in 63.)
Predmet
Predlog na podlagi člena 263 PDEU za razglasitev ničnosti člena 1(1)(b) Izvedbene uredbe Komisije (EU) 2019/1604 z dne 27. septembra 2019 o spremembi Uredbe (EGS) št. 2568/91 o značilnostih oljčnega olja in olja iz oljčnih tropin ter o ustreznih analiznih metodah (UL 2019, L 250, str. 14).
Izrek
1.
Tožba se zavrže kot nedopustna.
2.
Asociación Española de la Industria y Comercio Exportador de Aceite de Oliva (Asoliva) in Asociación Nacional de Industriales Envasadores y Refinadores de Aceites Comestibles (Anierac) se naloži plačilo stroškov.